Μαρμελάδα κεράσι με βασιλικό, μέλι και μοσχοκάρυδο (χωρίς ζάχαρη)
Εύκολη συνταγή για μαρμελάδα κεράσι, με μια διαφορά: γίνεται με μέλι και όχι με ζάχαρη. Βάζουμε φύλλα βασιλικού, που της δίνουν μια αίσθηση δροσιάς.
1 κιλό κεράσια ώριμα (καθαρό βάρος χωρίς το κουκούτσι) , 250 γρ. μέλι , λίγες σταγόνες χυμός λεμονιού , 3-4 φύλλα βασιλικού , 1/2 κουτ. γλυκού μοσχοκάρυδο σε σκόνη (κατά προτίμηση φρεσκοτριμμένο)
Για να φτιάξουμε τη μαρμελάδα κεράσι με βασιλικό, μέλι και μοσχοκάρυδο, ρίχνουμε όλα τα υλικά, εκτός από τον βασιλικό, σε μια χαμηλή κατσαρόλα και αφήνουμε να σιγοβράσουν για περίπου 30 λεπτά, ανακατεύοντας συχνά.Προσθέτουμε τον βασιλικό και συνεχίζουμε για άλλα 10 λεπτά το βράσιμο, μέχρι να διαλυθούν τα κεράσια σε ένα πυκνό σιρόπι.Αποσύρουμε από τη φωτιά, αφαιρούμε τα φύλλα του βασιλικού και, αν θέλουμε, πολτοποιούμε τη μαρμελάδα για να διαλυθούν όσα κομμάτια φρούτου έχουν απομείνει.Αδειάζουμε τη μαρμελάδα σε ένα μεγάλο αποστειρωμένο βάζο και διατηρούμε στο ψυγείο.
Κεράσι,Μέλι,Light,Vegan,Χορτοφαγικά,Χωρίς ζάχαρη